section_heading: Igračka karijera
paragraph_text: U klubu iz svoje četvrti Trnju započeo je nogometnu karijeru. U proljeće 1976. godine prešao je u trećeligaša Zagrebačke plave. Pozornost stručnjaka na sebe skrenuo je na prijateljskoj utakmici protiv jugoslavenske reprezentacije, postigavši hat-trick. Odmah su ga pozvali u Hajduk u kojem je bio legendarni Tomislav Ivić. Iznenađujuće, Dinamo se nije oglasio zanimanjem za Cerina. Ivić je htio neka se sklopi ugovor s Cerinom. Cerin je doista stigao u Split na potpisivanje, no tad Ivić više nije bio u Hajduku, nego je otišao u Ajax. Neobjašnjivo, ali po istom obrascu sa svim igračima koje je Ivić u Hajduku želio promovirati, u Hajduku nisu odjednom bili toliko zaineresirani. Cerinu i još nekima koje je Ivić poželio, vodstvo je reklo "da malo pričekaju, da će ih nastaviti pratiti". Cerin se je vratio u rodni grad, a tada su napokon u Dinamu shvatili o kakvom je igraču riječ. Reagirao je Zorislav Srebrić i Cerin je potpisao za Dinamo.<ref>Predrag Jurišić: [https://sportske.jutarnji.hr/nogomet/100-najboljih/treci-strijelac-u-povijesti-dinama-bio-je-pred-potpisom-za-hajduk-na-trening-utakmici-protiv-jugoslavije-zadivio-je-tomislava-ivica/10219747/ ''TREĆI STRIJELAC U POVIJESTI DINAMA BIO JE PRED POTPISOM ZA HAJDUK! Na trening-utakmici protiv Jugoslavije zadivio je Tomislava Ivića ''] Sportske novosti. 18. travnja 2020. Pristupljeno 26. travnja 2002.